/* COM/2010/0456 - COD 2008/0198 */ STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k pozmeňujúcim a doplňujúcim návrhom Európskeho parlamentu k pozícii Rady týkajúcej sa návrhu NARIADENIA EURÓPSKEHO PARLAMENTU A RADY, ktorým sa ustanovujú povinnosti prevádzkovateľov uvádzajúcich drevo a výrobky z dreva na trh,





[pic] | EURÓPSKA KOMISIA | Brusel, 30.8.2010 KOM(2010) 456 v konečnom znení 2008/0198 (COD) STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k pozmeňujúcim a doplňujúcim návrhom Európskeho parlamentu k pozícii Rady týkajúcej sa návrhu NARIADENIA EURÓPSKEHO PARLAMENTU A RADY, ktorým sa ustanovujú povinnosti prevádzkovateľov uvádzajúcich drevo a výrobky z dreva na trh, KTORÝM SA MENÍ A DOPĹŇA NÁVRH KOMISIE podľa článku 293 ods. 2 Zmluvy o fungovaní Európskej únie 2008/0198 (COD) STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu NARIADENIA EURÓPSKEHO PARLAMENTU A RADY, ktorým sa ustanovujú povinnosti prevádzkovateľov uvádzajúcich drevo a výrobky z dreva na trh 1. Úvod V článku 294 ods. 7 písm. c) Zmluvy o fungovaní Európskej únie sa ustanovuje, že Komisia má k pozmeňujúcim a doplňujúcim návrhom Parlamentu v druhom čítaní vydávať svoje stanovisko. Stanovisko Komisie k pozmeňujúcim a doplňujúcim návrhom Parlamentu sa uvádza nižšie. 2. Súvislosti Komisia predložila svoj návrh Európskemu parlamentu a Rade [(dokument KOM(2008) 644 – 2008/0198 (KOD)] 17. októbra 2008. Európsky parlament prijal svoju pozíciu v prvom čítaní 22. apríla 2009. Hospodársky a sociálny výbor vydal svoje stanovisko 1. októbra 2009. Rada dosiahla politickú dohodu 15. decembra 2009 a 1. marca 2010 prijala kvalifikovanou väčšinou svoju pozíciu v prvom čítaní. Európsky parlament prijal svoju pozíciu v druhom čítaní 7. júla 2010. 3. Cieľ Komisie v súvislosti s pozmeňujúcimi a doplňujúcimi návrhmi Európskeho parlamentu Cieľom Komisie v súvislosti s pozmeňujúcimi a doplňujúcimi návrhmi Európskeho parlamentu je akceptovať kompromisný balík, keďže je v súlade s celkovým účelom a všeobecnou charakteristikou návrhu Komisie. 4. Stanovisko komisie k pozmeňujúcim a doplňujúcim návrhom Európskeho parlamentu Európsky parlament prijal na svojom plenárnom zasadaní 7. júla 2010 kompromisný balík návrhov, na ktorom sa dohodol s Radou s cieľom dosiahnuť dohodu v druhom čítaní. Tieto pozmeňujúce a doplňujúce návrhy sa týkajú najmä týchto bodov: - aby sa zakázalo uvádzať nezákonne vyťažené drevo a výrobky z tohto dreva na trh EÚ, - aby všetky subjekty v rámci EÚ boli povinné viesť záznamy o tom, od koho kúpili a komu predali drevo a výrobky z dreva na obchodné účely, - aby uznania organizácií zodpovedných za monitorovanie centrálne priznávala a rušila Komisia, - aby sa platnosť nariadenia predĺžila na 27 mesiacov, - aby sa rozsah pôsobnosti príslušných právnych predpisov zmenil a doplnil vložením odkazu na tie právne predpisy v oblasti správy lesov a zachovania biodiverzity, ktoré priamo súvisia s ťažbou dreva, - aby sa kritériá posudzovania rizika doplnili o sankcie Bezpečnostnej rady OSN alebo Rady Európskej únie v prípade dovozu alebo vývozu dreva a rozšírenosti ozbrojených konfliktov, - aby sa príslušné orgány poverili vykonávaním kontrol subjektov a organizácií zodpovedných za monitorovanie v prípade, že majú k dispozícii relevantné informácie vrátane oprávnených obáv tretích strán. 5. Záver Podľa článku 293 ods. 2 Zmluvy o fungovaní Európskej únie Komisia mení a dopĺňa svoj návrh tak, ako sa uvádza vyššie.